Nexhmedin Shaqiri

Nexhmedin Shaqiri (lindur më 1957 në Përlepnicë të Gjilanit, Kosovë) është ekonomist, profesor, sindikalist dhe ekspert i çështjeve financiare në Kosovë, i njohur për kontributin e tij në zhvillimin e sistemit pensional dhe sigurimeve shëndetësore në vend.

 Shkollimi 
Shaqiri ka mbaruar studimet postdiplomike në Fakultetin Ekonomik të Universitetit të Prishtinës, ku mori titullin Magjistër i Shkencave Ekonomike me temën "Industria e Tekstilit në Kosovë dhe roli i marketingut në rimekembjen e saj".

Në vitin 2018 përfundoi doktoraturën në Fakultetin Ekonomik, Profili Finance, në Universitetin Europian të Tiranës, duke mbrojtur temën "Sistemi pensional në Kosovë dhe qëndrueshmëria e tij" dhe e ka  marrë titullin Doktor i Shkencave Ekonomike.

 Angazhimi në fushën e marketingut dhe menaxhimit 
Nga viti 1986 deri 1999, Shaqiri ishte i regjistruar në Shtëpinë Botuese "Delo" në Lubjanë, duke marrë pjesë në konferenca shkencore ndërkombëtare mbi marketingun.

Nga 1990 deri 1999, ishte i regjistruar në "Management Centre Europe" në Bruksel, ku mori pjesë në programe mbi menaxhimin e resurseve njerëzore, negociatat, ndërtimin e strategjive dhe menaxhimin e përgjithshëm.

 Angazhimi në sindikata 
Nga 1990 deri 1999, Shaqiri ishte aktiv në Bashkimin e Sindikatave të Pavarura të Kosovës (BSPK), përfaqësues i Sindikatës së Pavarur të Industrisë së Tekstilit dhe të Lëkurë Këpucëve, dhe anëtar i Këshillit Ekzekutiv.

Ai udhëhoqi "Komisionin për rezistencë dhe strategji të BSPK-së" (1990–1993),  

Nga viti 1994 deri ne vitin 1995 përfaqësoi BSPK-në në Shqipëri dhe në institucionet ndërkombëtare. 

Nga viti 1995 deri ne vitin 1999 e kishte kryesuar Departamentin e Jashtem te Deges se Sindikatave te Industrise se Tekstilit dhe te Lekure Kepuceve te Kosoves, duke kontribuar në nxjerrjen e dy Rezolutave ndërkombëtare për gjendjen socio- politike në Kosovë, 

1) Rezoluta e miratuar në Kongresin e ETUC në Porto të Portugalisë (1997) dhe 

2) Rezoluta në Komitetin e ETUC në Bruksel (14 shtator 1998).

 Angazhimi politik 
Nexhmedin Shaqiri ka qenë anëtar i Këshillit Iniciativ të Lidhjes Demokratike të Kosovës (LDK) dega në Gjilan (1990–1997), 

Gjatë Luftës së vitit 1998/99 e cila ishte zhvilluar në Kosovë ndaj pushtetit te Serbisë, ishte Përgjegjës n̈ë Komitetin për Bashkëpunim me Botën në "Këshillin e Emergjencës" dega në Gjilan, i cili kryente aktivitetet logjistike te Ushtrisë Çlirimtare të Kosovës.

Pas luftës, ka qenë anëtar i Këshillit të Përgjithshëm të Lëvizjes Popullore të Kosovës deri në vitin 2007 

Nga viti 2010 ishte angazhuar në Lëvizjen "Vetëvendosje"- dega në Gjilan. Kētë aktivitet e kishte zhvilluar si Kryetar i Kuvendit te degës së Lvv në mënyrë aktive deri në vitin 2014.

 Angazhimi profesional 
Shaqiri ka punuar në Industrinë e Tekstilit "Integj" në Gjilan si referent marketingu (1983–1990) dhe më pas si drejtor i përgjithshëm (1999–2001).

Ka shërbyer si konsulent marketingu në projektin "Kosovo Business Support" të USAID (2001) dhe drejtor i Departamentit të Shoqatave Prodhuese në Odën Ekonomike të Kosovës (2002–2006).

Nga 2002 deri 2005, ishte anëtar i Bordit të Trustit të Kursimeve Pensionale të Kosovës dhe ekspert i certifikuar nga Instituti i Bankës Botërore për skemat pensionale.

Ka dhënë mësim si bashkëpunëtor arsimor në Kolegjin Universitar AAB dhe Kolegjin Universum (2008–2012) dhe mësimdhënës në Shkollën e Mesme Ekonomike "Marin Barleti" në Gjilan (2012–).

 Kontributi në sistemin financiar të Kosovës 
Shaqiri ka dhënë kontribut të rëndësishëm si "Ekspert financiar" në dizenjimin dhe qëndrueshmërinë e:

 Fondit të Kursimeve Pensionale të Kosovës
 Fondit të Sigurimeve Shëndetësore të Kosovës
 Këto kontribute kanë ndikuar në stabilitetin e sistemit ekonomik dhe financiar të vendit.

 Punimet shkencore 
Shaqiri ka publikuar artikuj në revista shkencore ndërkombëtare dhe ka marrë pjesë në konferenca shkencore ndërkombëtare dhe rajonale. Disa nga punimet kryesore janë:

 The Role of Human Resources, Respectively Employment in the Sustainability of the Pension System in Kosovo, European Journal of Social Sciences Education and Research, 2015.
 Economic Transition Process and Kosovo Pension Reform System, EUSER Journal, 2016.
 Financial Analysis of the Pension System in Kosovo and its Sustainability, JEAR, 2016.
 Ai gjithashtu ka marrë pjesë në konferenca ndërkombëtare të Bankës Botërore, OECD dhe iniciativa të USAID për zhvillimin e fuqisë punëtore dhe sistemin pensional në Kosovë.

 Projekte dhe kontribute profesionale 
Shaqiri ka kontribuar në studime mbi çështjet sociale dhe plane biznesi, duke përfshirë:

 Studim mbi Skemat Kombëtare Sociale Mbrojtëse për Grupet e Rrezikuara në Kosovë (2012), GIZ.
 Plani biznesor dhe implementimi i tij në Inkubatorin e Biznesit në Gjilan.
 Raporte mbi ndërtimin e fuqisë punëtore konkurruese për USAID.
 Studime dhe publikime mbi reformën pensionale dhe përfshirjen qytetare në procesin politik.

 Shiko edhe 

 Burime 

 Universiteti Europian i Tiranës – Publikime
 European Journal of Social Sciences Education and Research
 EUSER Journal
 JEAR
 UET – Ditët e Studimeve Shqiptare

Kategoria:Biografi shqiptare
Kategoria:Njerëz që jetojnë